Sa oled siinAvaleht Gruusia Gruusia Gruusia on olnud Eesti kahepoolse arengukoostöö jaoks prioriteetse tähtsusega partner alates aastast 2006 ning ka "Eesti arengukoostöö ja humanitaarabi arengukava 2016–2020 (781.65 KB, PDF)" kohaselt jääb Gruusia Eesti kahepoolse arengukoostöö prioriteetseks sihtriigiks.
Nii perioodil 2012-2015 kui ka perioodil 2016-2018 lähtutakse koostöös Eesti-Gruusia arengukoostöö maastrateegias (551.35 KB, PDF)t, mis kajastab Gruusia vajadusi ja arengustrateegiaid ning määrab kindlaks arengusuunad ja valdkonnad, kus Eesti saab pakkuda lisandväärtust. Tulenevalt arengukoostöö arengukavast ja Gruusia vajadustest keskendub Eesti arengukoostöö kavandamisel ja elluviimisel Gruusias järgmistele põhivaldkondadele: demokraatlike riigistruktuuride ja -süsteemide tugevdamine, ettevõtluse toetamine, hariduse kvaliteedi parandamine.
Aastatel 2012–2015 eraldasid Eesti asutused Gruusia toetuseks ligikaudu 3,33 miljonit eurot: 3,32 miljonit eurot arengukoostöö tegevuste kaudu ning 0,01 miljonit eurot humanitaarabina. Sellel perioodil viidi ellu üle 45 erineva arengukoostöö projekti. Eesti-Gruusia arengukoostööprojektide kohta täpsemalt: Arengu- ja humanitaarabi projektid (AKTA andmebaas)
2015. a toimus tegevusi 27 arengukoostööprojektis (s.h 4 mikrofinantseeringu projektis). Projektide valdkondadeks olid üldharidus, kutseharidus, sotsiaalse riskiga laste haridus, hea valitsemistava, EL teavitus ja assotsiatsioonilepingu rakendamine, kodanikuühiskonna toetamine, rahvusvähemuste integratsioon, ettevõtlusega alustamise toetamine s.h sisepõgenikele suunatud projekt, põllumajandus, keskkond, küberjulgeolek, siseministeeriumi IT võimekuse parandamine, laste- ja naiste õiguste kaitse.
Viimati uuendatud: 28. Jaanuar 2016